turjo4nis/wikipedia-bn-dump-20250701 huggingface dataset:
রিচার্ড স্টিফেন মুলার

রিচার্ড স্টিফেন মুলার ইউনিভার্সিটি অব ক্যালিফোর্নিয়া, বার্কলে এর তড়িৎ প্রকৌশল ও কম্পিউটার বিজ্ঞানের একজন অধ্যাপক। তিনি মাইক্রোইলেক্ট্রোমেকানিক্যাল সিস্টেমের প্রতিষ্ঠা এবং উন্নয়নে অবদান রেখেছেন।

জীবনী
মুলার নিউজার্সির স্টিভেন্স ইনস্টিটিউট অব টেকনোলজি থেকে ১৯৫৫ সালে মেকানিক্যাল ইঞ্জিনিয়ারিংয়ে ডিগ্রি অর্জন করেন। তিনি ক্যালিফোর্নিয়া ইনস্টিটিউট অব টেকনোলজি থেকে ১৯৫৭ সালে এমএস এবং ১৯৬২ সালে পিএইচডি ডিগ্রি অর্জন করেন। তিনি ১৯৫৫ থেকে ১৯৬২ সাল পর্যন্ত হিউস এয়ারক্রাফট কোম্পানির টেকনিক্যাল স্টাফের সদস্য ছিলেন। তিনি ১৯৬২ সালে ইউনিভার্সিটি অব ক্যালিফোর্নিয়া, বার্কলেতে শিক্ষক হিসেবে যোগদান করেন। তিনি ২০১৩ সালে আইইইই/আরএসই ওলফসন জেমস ক্লার্ক ম্যাক্সওয়েল অ্যাওয়ার্ড লাভ করেন।

তথ্যসূত্র

ক্যালিফোর্নিয়া বিশ্ববিদ্যালয়, বার্কলির শিক্ষক
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
১৯৩৩-এ জন্ম
জীবিত ব্যক্তি
২০০১ নন্দীগ্রাম গণধর্ষণ

২০০১ নন্দীগ্রাম গণধর্ষণ দ্বারা ২০০১ সালের ২৯ অক্টোবর বাংলাদেশের বগুড়া জেলার নন্দীগ্রামে সংঘটিত দুই গৃহবধূর অপহরণ ও গণধর্ষণের ঘটনাকে নির্দেশ করা হয়।

ঘটনা 

২০০১ সালের ২৯ অক্টোবর বগুড়া জেলার নন্দীগ্রাম উপজেলায় এক গৃহবধূ ননদের বাড়িতে বেড়াতে আসেন। রাত ১২টার দিকে ঐ গ্রামের সোলায়মান আলী (৪৯), আইনাল হক (৪৮), মহির উদ্দিন (৪৭) ও মোজাহার আলী (৪৮) ননদ-ভাবিকে বাড়ি থেকে অস্ত্রের মুখে অপহরণ করে তুলে নিয়ে গিয়ে গণধর্ষণ করে।

বিচার 

২০১৬ সালের ১৯ জুন ননদ-ভাবিকে গণধর্ষণের দায়ে আদালত উক্ত চারজনকে যাবজ্জীবন সশ্রম কারাদণ্ড ও এক লাখ টাকা করে জরিমানা করে। এছাড়া নির্যাতিত দুই নারীকে অপহরণের দায়ে ওই চারজনের ১৪ বছর করে কারাদণ্ড, ২৫ হাজার টাকা করে জরিমানা অনাদায়ে আরও ছয় মাসের সশ্রম কারাদণ্ড দেয়া হয়।

আরো দেখুন

তথ্যসূত্র 

২০০১-এ বাংলাদেশ
২০১৪ শার্শা গণধর্ষণ

২০১৪ যশোর গণধর্ষণ দ্বারা ২০১৪ সালের ২১ অক্টোবর বাংলাদেশের যশোর জেলার শার্শায় সংঘটিত একটি গণধর্ষণের ঘটনাকে নির্দেশ করা হয়।

ঘটনা 

২০১৪ সালের ২১ অক্টোবর রাত ৮টার দিকে যশোর শহরের বাসিন্দা এক তিন সন্তানের জননী (৩৫) তার ছোট মামাতো ভাইয়ের সঙ্গে মোটরসাইকলে করে যশোর থেকে শার্শা উপজেলার ভবানীপুরে এক খালাতো বোনের বাড়ি যাচ্ছিলেন। তাদের মোটরসাইকেলটি নাভারণ-সাতক্ষীরা সড়কের কুচেমোড়ায় পৌঁছালে আট-দশজন দুর্বৃত্ত দড়ি টানিয়ে রাস্তা আটকায়। পরে তাদের ধরে মাঠের মধ্যে নিয়ে একজনের সঙ্গে অন্যজনকে পিঠমোড়া করে বাঁধে। দুজনেরই মুখ ও চোখ বেঁধে দেয় দুর্বৃত্তরা। ওই অবস্থায় একে একে সাতজন ঐ নারীকে গণধর্ষণ করে। দুর্বৃত্তরা মোটরসাইকেল ও তাদের সঙ্গে থাকা স্বর্ণালংকারও নিয়ে যায়। রাত দুটো পর্যন্ত ঐ নারীর ওপর নির্যাতন চালানোর পর দুর্বৃত্তরা তাদের মাঠের মধ্যে ফেলে রেখে চলে যায়। পরে তার মামাতো ভাই অতিকষ্টে বাঁধন খুলে ঐ নারীকে নাভারণের একটি ক্লিনিকে নিয়ে যান। আজ দুপুরে তাকে নাভারণ স্বাস্থ্য কমপ্লেক্সে নেওয়া হয়। সেখান থেকে তাকে যশোর সদর হাসপাতালে পাঠানো হয়।

এ ঘটনায় যশোর থানায় একটি মামলা দায়ের করা হয়।

তথ্যসূত্র 

২০১৪-এ বাংলাদেশ
ইশিল জনগোষ্ঠী

ইশিল জনগোষ্ঠী (উচ্চারণ: ) গুয়াতেমালার উত্তরাঞ্চলীয় এল কিচে ডিপার্টমেন্টে অবস্থিত কুচুমাতানেস পর্বতের তিনটি পৌর এলাকায় বসবাস করছে। ঐ পৌর এলাকাগুলো ইশিল ট্রায়াঙ্গল, সান্তা মারিয়া নেবাহ, সান গাস্পার চাহুল ও সান হুয়ান কোৎসাল নামে পরিচিত। ইশিল জনগোষ্ঠী গুয়াতেমালায় বসবাসকারী মায়া সভ্যতার আদিবাসী জনগোষ্ঠী।

আশির দশকের সূচনালগ্নে গুয়াতেমালার গৃহযুদ্ধে ইশিল সম্প্রদায় রোষানলের শিকারে পরিণত হয়। এসময়ে তাদেরকে লক্ষ্য করে গণহত্যা কার্যক্রম, পরিকল্পিতভাবে ধর্ষণ, জোরপূর্বক বাস্তুচ্যূত করা ও অনাহারে রাখা হয়েছিল। মে, ২০১৩ সালে এফরাইন রিওস মোন্তের বিরুদ্ধে গুয়াতেমালা আদালত ১৭৭১জন ইশিল ব্যক্তিকে হত্যার দায়ে অভিযুক্ত করে। বিচারক জাজমিন বারিওস এ বিষয়ে মন্তব্য করেন যে, ‘ইশিল জনগোষ্ঠীকে রাষ্ট্রের শত্রুরূপে বিবেচনা করা হয়েছিল। তাঁদেরকে জাতিনিধনের শিকারে পরিণত হতে হয়।’ ১৯৯৯ সালে জাতিসংঘের সত্য কমিশনের মতে, ১৯৮২ থেকে ১৯৮৪ সময়কালে ‘আল্তিপ্লানো’ অঞ্চলের ৭০ থেকে ৯০ শতাংশ ইশিল গ্রাম এবং ৬০ শতাংশ জনগোষ্ঠীকে পার্বত্য এলাকায় পলায়ন করতে বাধ্য করা হয়েছে। ১৯৯৬ সালে পরিচালিত এক সমীক্ষায় জানা যায়, প্রায় ৭০০০ মায়া ইশিল নিহত হয়েছিলেন। এ নৃসংসতা কর্মকাণ্ড ১৯৭৯ থেকে ১৯৮৫ সময়কালে চলমান গুয়াতেমালা প্রশাসন ও সামরিক বাহিনীর মদদে সংঘটিত হয়েছিল।

২০১৩ সালে জেনারেল এফরাইন রিওস মোন্তকে ১৯৮২ থেকে ১৯৮৩ সময়কালে গুয়াতেমালার রাষ্ট্রপতি হিসেবে দায়িত্ব পালনরত অবস্থায় ইশিল জনগোষ্ঠীকে গণহত্যার দায়ে দোষী সাব্যস্ত করা হয়।

তথ্যসূত্র

আরও দেখুন 
 রুবেন দারিও
 নোরা আস্তোর্গা
 ইনকা সড়ক ব্যবস্থা
 রোমেলিয়া আলার্কোন ফোলগার‎‎

বহিঃসংযোগ 

 
 
 
 

গুয়াতেমালাভিত্তিক আদিবাসী জনগোষ্ঠী
মায়া জনগোষ্ঠী
মেসোআমেরিকান সংস্কৃতি
২০১৩ পলাশ গণধর্ষণ

২০১৩ পলাশ গণধর্ষণ দ্বারা ২০১৩ সালের ২৩ মে বাংলাদেশের নরসিংদী জেলার পলাশ উপজেলায় সংঘটিত একটি গণধর্ষণের ঘটনাকে নির্দেশ করা হয়।

ঘটনা 

২০১৩ সনের ২৩ মে বেলা আড়াইটার দিকে নরসিংদী জেলার পলাশ উপজেলায় প্রাণ আরএফএল কোম্পানিতে কর্মরত এক নারী শ্রমিক (২০) কর্মস্থল থেকে কোম্পানির নিজস্ব মেস বাগপাড়া গ্রামে যাচ্ছিলেন। পথে জনতা জুটমিল ফটকের সামনে থেকে পলাশ উপজেলার বাগপাড়ার আশিকুর রহমান (৩৫), ইলিয়াস (২১), রুমিন (২০), রবিন (২০), ইব্রাহিম (২২) ও আব্দুর রহমান (২৪) তাকে তুলে নির্জন স্থানে নিয়ে পালাক্রমে ধর্ষণ করে এবং ধর্ষণের দৃশ্য মোবাইল ফোনে ভিডিও করে রাখে। এরপর তাকে ছেড়ে দেয় আসামিরা।

পরদিন ধর্ষণের শিকার মেয়েটি ঘটনাটি প্রাণ আরএফএল কোম্পানির সহকারী ব্যবস্থাপক এএসএম সাদেকুল ইসলামকে জানান। পরে ওই নারী বাদী হয়ে পলাশ থানায় মামলা দায়ের করেন।

বিচার 
২০১৩ সালে ১৫ অগাস্ট মামলার তদন্ত কর্মকর্তা পলাশ থানার তৎকালীন এসআই বিপ্লব কুমার দত্ত আসামিদের বিরুদ্ধে আদালতে অভিযোগপত্র দেন। পরবর্তীতে পালাক্রমে ধর্ষণ ও ভিডিও করার দায়ে আদালত উক্ত ছয় আসামির ফাঁসির রায় দেয়। দণ্ডিত প্রত্যেককে এক লক্ষ টাকা করে অর্থদণ্ডেও দণ্ডিত করা হয়। এরপর আসামিরা এই রায়ের বিরুদ্ধে উচ্চ আদালতে আপিল আবেদন করলে চারজন, আশিকুর রহমান (৩৫), ইলিয়াছ মিয়া (২১), মো. রুমিন (২০) ও  মো. রবিন (২০)-এর মৃত্যুদণ্ড কমিয়ে যাবজ্জীবন ও বাকি দুজন মো. ইব্রাহিম (২২) ও আবদুর রহমান (২৪)-কে খালাস দেয় হাইকোর্ট।

তথ্যসূত্র 

বাংলাদেশে ধর্ষণ
২০১৩-এ বাংলাদেশ
বাংলাদেশে নারীর প্রতি সহিংসতা
পলাশ উপজেলা
গণ যৌন নিপীড়ন
২০১৬ চাটমোহর গণধর্ষণ

২০১৬ চাটমোহর গণধর্ষণ দ্বারা ২০১৬ সালের ২১ ডিসেম্বর বাংলাদেশের পাবনা জেলার চাটমোহরে সংঘটিত তিন নারীর গণধর্ষণের ঘটনাকে নির্দেশ করা হয়।

ঘটনা 

২০১৬ সালের ২১ ডিসেম্বর ঢাকার আশুলিয়া থেকে দুই পোশাককর্মী ও তাদের একজনের ১২ বছরের মেয়ে পাবনা জেলার চাটমোহরে পরিচিত এক লোকের বাড়িতে বেড়াতে আসেন। সন্ধ্যায় ওই লোকের অনুপস্থিতির সুযোগে অজ্ঞাত পরিচয় ১০/১২ জন যুবক অস্ত্রের মুখে ওই তিন নারীকে পাশের বিলে নিয়ে গিয়ে তিনজনকেই গণধর্ষণ করে। মধ্যরাতে তারা অসুস্থ অবস্থায় বাড়ি ফেরেন।

মামলা 

ধর্ষণের শিকার তিনজনের একজন পরবর্তী দিন বিকালে অজ্ঞাত ধর্ষকদের বিরুদ্ধে থানায় একটি মামলা করেন।

আরো দেখুন

তথ্যসূত্র 

বাংলাদেশে ধর্ষণ
২০১৬-এ বাংলাদেশ
প্যালেন্সিয়া বিশ্ববিদ্যালয়

প্যালেন্সিয়া বিশ্ববিদ্যালয় () স্পেনের প্রাচীনতম ও প্রথম বিশ্ববিদ্যালয়রূপে প্রতিষ্ঠিত হয়েছিল। বিশপ তেল্লো তেলেজ ডে মেনেজেসের অনুরোধক্রমে অষ্টম আলফন্সো বিশ্ববিদ্যালয়টি প্রতিষ্ঠা করেছিলেন। সালামানকা বিশ্ববিদ্যালয়ও এ বিশ্ববিদ্যালয়কে অনুসরণ করে প্রতিষ্ঠা পায়।

পড়াশোনা শুরু হলে প্যালেন্সিয়ার সুনাম চতুর্দিকে ছড়িয়ে পড়ে। উল্লেখযোগ্য ব্যক্তিত্বরা তাঁদের ভাগ্যান্বেষণে যুদ্ধবিদ্যা ও বিজ্ঞান বিষয়ে শিক্ষা নেয়ার জন্য এর বিদ্যালয়গুলোয় ভর্তি হন। তন্মধ্যে সেন্ট কুয়েঙ্কা জুলিয়ান, সেন্ট ডোমিনিক ও সেন্ট পিটার গঞ্জালেজ টেলমো অন্যতম।

ইতিহাস 
লাস নাভাস ডে তোলোসা বিজয়ের অল্প কিছুদিন পর আনুমানিক ১২১২ সালে বিশ্ববিদ্যালয়টির প্রতিষ্ঠা ঘটে। কেউ কেউ ১২০৮ সালকে স্থাপনকালরূপে উল্লেখ করে থাকেন। রাজার আদেশক্রমে ফ্রান্স ও ইতালি থেকে কলা ও বিজ্ঞান বিষয়ের প্রথিতযশা শিক্ষকদেরকে বিরাট অঙ্কের বেতনের বিনিময়ে প্যালেন্সিয়ায় নিয়োগ দেন।

ডোমিনিকান অর্ডারের প্রতিষ্ঠাতা সেন্ট ডোমিনিক প্যালেন্সিয়ার প্রাক্তন শিক্ষার্থীরূপে নিজেকে পরিচিতি ঘটান। ডন ডিয়েগো ডি’আজেভেদোও’র কাছ থেকে তিনি শিক্ষাগ্রহণ করেছিলেন।

বিলুপ্তি 
সংখ্যালঘু প্রথম হেনরি বিশ্ববিদ্যালয়ের প্রতিষ্ঠাতা ছিলেন। ১২১৪ সালে তাঁর দেহাবসান ঘটলে ও সালামানকা’র আবির্ভাব হলে প্যালেন্সিয়ার দূরবস্থা ঘটতে শুরু করে। এখান থেকে অনেক অধ্যাপক ও ছাত্র সেখানে চলে যায়।

১২৪৩ সালে আর্চবিশপ রদ্রিগো এক লিখিত দলিলে উল্লেখ করেন যে, দূর্ভাগ্যজনক ঘটনা স্বত্ত্বেও প্যালেন্সিয়ায় শিক্ষা ব্যবস্থা অব্যাহত ছিল এবং ১২২৮ সালে ভালাদোলিদ কাউন্সিলের যাজকীয় প্রতিনিধি জুয়ান ডে আবেভিলের আপ্রাণ প্রচেষ্টায় এর পুণরুজ্জীবন ঘটে। ১৪ মে, ১২৬৩ তারিখে বিশপ ফার্নান্দো পোপ চতুর্থ আরবানের কাছ থেকে প্যালেন্সিয়ার অধ্যাপক ও ছাত্রদেরকে প্যারিস বিশ্ববিদ্যালয়ে অন্তর্ভূক্তির অনুমোদন লাভ করান।

কিন্তু, আর্থিক সহযোগিতার অভাব ও নিকট অবস্থানকারী সমৃদ্ধ সালামানকা বিশ্ববিদ্যালয় প্যালেন্সিয়ার প্রতিপক্ষ হয়ে দাঁড়ায়। ফলশ্রুতিতে ১৩শ শতাব্দীর শেষদিকে ও সম্ভবতঃ ১২৬৪ সালে বিশ্ববিদ্যালয়টির অবলোপন ঘটে। এ সময়ে বিশ্ববিদ্যালয়টি নিশ্চিতরূপে ভালাদোলিদে স্থানান্তরিত হয়। বিশপ তেলো ডোমিনিকান ও ফ্রান্সিসকানদের নিয়ে ধর্মীয় সম্প্রদায়ের ভবনরূপে একে গড়ে তোলেন। শেষেরটি সেন্ট পিটার গঞ্জালেজ টেলমো’র রূপান্তরের বিপক্ষে অবস্থান গ্রহণ করে জনপ্রিয়তা অর্জন করে।

তথ্যসূত্র 

, http://www.newadvent.org/cathen/11417c.htm

আরও দেখুন 
 মার্গারিটা সালাস
 ইনকা সড়ক ব্যবস্থা
 ভুয়েল্তা অ্যা কলম্বিয়া‎‎
 উমর ইবনে আল-খাত্তাব মসজিদ‎‎

কাস্তিল ও লেওনভিত্তিক বিশ্ববিদ্যালয়
স্পেনের বিলুপ্ত বিশ্ববিদ্যালয় ও কলেজ
অতো রেনে কাস্তিলো

অতো রেনে কাস্তিলো () (২৫ এপ্রিল ১৯৩৪ – ২৩ মার্চ ১৯৬৭) একজন গুয়াতেমালান কবি ও বিপ্লবী। তিনি গুয়াতেমালার ফ্যাসিবিরোধী আন্দোলনে যোগ দিয়ে শহীদ হয়েছিলেন।

ব্যক্তিগত জীবন 
কবি অতো রেনে কাস্তিলো গুয়াতেমালার কোয়েতজালতেনাংগোতে ১৯৩৪ সালে এক মধ্যবিত্ত পরিবারে জন্মগ্রহণ করেন। হাইস্কুলে পড়াকালীন প্রগতিশীল রাজনীতিতে আকৃষ্ট হন। জানা যায় অতো গুয়াতেমালায় থাকাকালীন বিবাহ করেননি কিন্তু পূর্ব জার্মানি তে থাকার সময় তার দুটি পুত্র সন্তান হয়।

রাজনীতি 
আমেরিকার গোয়েন্দা সংস্থা সেন্ট্রাল ইন্টেলিজেন্স এজেন্সির সাহায্যে ঘটা প্রাসাদ বিপ্লবে গুয়াতেমালায় জ্যাকোবো আরবেঞ্জ পরিচালিত গনতান্ত্রিক সরকার উৎখাত হলে তিনি এল সালভাদোর চলে যান ১৯৫৪ সালে। ১৯৬৬ সালে তিনি স্বদেশে ফেরেন এবং ফ্যাসিবাদ বিরোধী বিপ্লবী গেরিলা বাহিনী 'রিবেল আর্মড ফোর্স' এ যোগ দেন। এই বাহিনী শিক্ষা ও পরিকল্পনা বিভাগের প্রধান ছিলেন তিনি। সিয়েরা দে লাস মিনাস অঞ্চলে ও জাকাপা পার্বত্য এলাকায় কিছু সফল গেরিলা যুদ্ধে নেতৃত্ব দেন তিনি।

মৃত্যু 
গুয়াতেমালান সেনাবাহিনীর হাতে তিনি ও তার সাথী নোরা পেইজ কারকামো ধরা পড়েন। ধরা পড়ার পর তাদের জাকাপা বন্দীশালায় রাখা হয়। কয়েকদিন অত্যাচারের পর তাকে জাকাপাতে জীবন্ত পুড়িয়ে হত্যা করা হয়।

সাহিত্য 
এল সালভাদোরে কবি রক ডালটনের সাথে তার আলাপ হয় এবং সাহিত্য ও কবিতা চক্র গড়ে ওঠে। সেদেশের তরুন উঠতি কবি সাহিত্যিকদের কাছের মানুষ হয়ে ওঠেন অতো রেনে কাস্তিলো। এরপর তিনি বিভিন্ন দেশে ঘুরেছেন। পূর্ব জার্মানির লাইপজিগ বিশ্ববিদ্যালয়ে পড়াশোনা করেছেন। সেখান থেকে মাস্টার ডিগ্রী অর্জন করেন। কাস্তিলোর জীবদ্দশাতে, ১৯৬০ সালে তার লেখার দুটি সংকলন প্রকাশিত হয়। সে দুটি হল 'পোয়েমা তেকুন উমান' ও 'ভ্যমনস প্যাট্রিয়া আ ক্যামিনার'। তার লেখা কবিতা পৃথিবীর বিভিন্ন ভাষায় অনূদিত হয়েছে।

তথ্যসূত্র 

১৯৩৪-এ জন্ম
১৯৬৭-এ মৃত্যু
ফ্যাসিবিরোধী প্রতিরোধ বাহিনীর সদস্য
নাৎসিবিরোধী ব্যক্তি
২০শ শতাব্দীর পুরুষ লেখক
২০১৬ কিশোরগঞ্জ মাদ্রাসাছাত্রী গণধর্ষণ

২০১৬ কিশোরগঞ্জ মাদ্রাসাছাত্রী গণধর্ষণ দ্বারা ২০১৬ সালের ১৬ মার্চ বাংলাদেশের নীলফামারী জেলার কিশোরগঞ্জে সংঘটিত এক মাদ্রাসাছাত্রীর গণধর্ষণের ঘটনাকে নির্দেশ করা হয়।

ঘটনা 

২০১৬ সালের ১৬ মার্চ বিকাল আনুমানিক ৫টার দিকে মাদ্রাসা থেকে বাড়ি ফেরার পথে একটি দাখির মাদ্রাসার নবম শ্রেণির এক ছাত্রীকে পরিচিত পিকআপ ভ্যানচালক মারুফুল ইসলাম (৩০) বাড়ি পৌঁছে দেওয়ার কথা বলে গাড়িতে করে কিশোরগঞ্জ উপজেলার অবিলের বাজার এলাকায় নিয়ে যায়। পরে পিকআপে থাকা আরও দুই যুবকসহ সে মেয়েটিকে গণধর্ষণ করে অচেতন অবস্থায় ফেলে রেখে যায়। সংজ্ঞা ফিরলে মেয়েটি বাজারের পাশের একটি বাড়িতে আশ্রয় নেয় এবং ওই বাড়ির লোকজন তাকে রংপুর মেডিকেল কলেজ হাসপাতালে নিয়ে যায়।

মামলা 

এ ঘটনায় কোনো মামলা দায়ের করা হয় নি।

আরও দেখুন

তথ্যসূত্র 

বাংলাদেশে ধর্ষণ
২০১৬-এ বাংলাদেশ
২০১৩ দাগনভূঞা গণধর্ষণ

২০১৩ দাগনভূঞা গণধর্ষণ দ্বারা ২০১৩ সালের ১১ সেপ্টেম্বর বাংলাদেশের ফেনী জেলার দাগনভূঞায় সংঘটিত একই পরিবারের মা ও মেয়ের গণধর্ষণের ঘটনাকে নির্দেশ করে।

ঘটনা 

২০১৩ সালের ১১ সেপ্টেম্বর সন্ধ্যায় ফেনী জেলার দাগনভূঞা উপজেলা ভাইস চেয়ারম্যান জয়নাল আবেদিন মামুনের লোকজন একই পরিবারের মা ও মেয়েকে বাসা থেকে তুলে নিয়ে যায়। পরে মামুন ও তার লোকজন তাঁদের দলবেঁধে ধর্ষণ করে এবং ওই দৃশ্য মোবাইলে ধারণ করে। ওইদিনই মামুনের ছোট ভাই লিটুসহ অন্তত ১৪ জন দ্বিতীয় দফায় তাঁদের ধর্ষণ করে ।

এছাড়া মামুন ও তার ভাই ওই দৃশ্য ইন্টারনেটে ছড়িয়ে দেওয়ার ভয় দেখিয়ে ছয়টি স্ট্যাম্পে স্বাক্ষর নিয়ে তাঁদের কয়েকটি দোকানসহ কোটি টাকার সম্পত্তি হাতিয়ে নেয় ।

মামলা 

এ অভিযোগে ঘটনার কয়েকদিন পর গণধর্ষণের শিকার মা ও মেয়ে মামুন ও তার ভাই লিটুসহ ৩০ জনের বিরুদ্ধে থানায় একটি মামলা করেন। ২০১৫ সালের ১৬ সেপ্টেম্বর দাগনভূঞার কোরাইশমুন্সী বাজার থেকে জাকের হোসেন দিপুকে (২৭) গ্রেপ্তার করা হয় ।

আরও দেখুন

তথ্যসূত্র 

বাংলাদেশে ধর্ষণ
২০১৩-এ বাংলাদেশ
আলবার্তো ভিনসেন্তেল্লি

আলবার্তো ভিনসেন্তেল্লি একজন অ্যাকাডেমিক গবেষক, শিক্ষক, উদ্যোক্তা এবং ব্যবসায়ী। তিনি ক্যাডেন্স ডিজাইন সিস্টেমস এবং সাইনোপসিস ইনকর্পোরেটেড এর সহ-প্রতিষ্ঠাতা।
তিনি পলিটেকনিকো ডি মিলানো থেকে ১৯৭১ সালে মাস্টার অব সায়েন্স ডিগ্রি অর্জন করেন। তিনি ১৯৭৬ সালে ইউনিভার্সিটি অব ক্যালিফোর্নিয়া, বার্কলে তে শিক্ষক হিসেবে যোগদান করেন। তিনি ১৯৮৩ সালে আইইইই ফেলো নির্বাচিত হন। তিনি ২০০৯ সালে আইইইই/আররসই ওলফসন জেমস ক্লার্ক ম্যাক্সওয়েল অ্যাওয়ার্ড লাভ করেন। তার প্রকাশনায় রয়েছে ৮৫০টির অধিক গবেষণাপত্র এবং ১৮টি বই। তিনি ২টি প্যাটেন্টের অধিকারী।

তথ্যসূত্র 

ক্যালিফোর্নিয়া বিশ্ববিদ্যালয়, বার্কলির শিক্ষক
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
১৯৪৭-এ জন্ম
জীবিত ব্যক্তি
আবদুল মালেক (বীর বিক্রম)

একই নামের অন্যান্য ব্যক্তিবর্গের জন্য দেখুন আবদুল মালেক।

আবদুল মালেক (জন্ম:১৮ই মা্চ ১৯৩০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
আব্দুল মালেকের জন্ম সিলেট জেলার বিশ্বনাথ উপজেলার ৩ নং অলংকারী ইউনিয়নের ১ নং ওয়ার্ড রাম পুর গ্রামে। তাঁর বাবার নাম মরহুম আব্দুর রহমান তালুকদার মাতার নাম মরহুমা নুরুন্নেছা আলতা বিবি। তার ৮ আট ছেলে তিন মেয়ে। শিক্ষাজীবন ছৈফাগন্জ সরকারী প্রাথমিক বিদ্যালয় হতে পঞ্চম শ্রেনী পাঁশ করে সিলেট রাজা জি সি হাই স্কুলে এস এস সি পর্যন্ত লেখা পড়া করেন । ১

তথ্যসূত্র অবসরকালীন খালাসী বই, বীরত্ব-ভূষণ সনদ পত্র নং ৩৭, কনফিডেন্টাল লেটার, সংশোধিত গেজেট ১১২ তাং ১৯ নভেম্বর ২০১৯,

আবদুল মালেকের জন্ম  কুমিল্লা জেলার  চান্দিনা উপজেলার পৌর এলাকার ছায়কোট গ্রামে। তার বাবার নাম সৈয়দ আহমদ এবং মায়ের নাম সৈয়দা কুলসুম বিবি। তার স্ত্রীর নাম আনোয়ারা বেগম। তার এক ছেলে, এক মেয়ে।

কর্মজীবন 
পাকিস্তান নৌবাহিনীতে চাকরি করতেন আবদুল মালেক। ছুটিতে থাকা অবস্থায় মুক্তিযুদ্ধ শুরু হলে তিনি যুদ্ধে যোগ দেন।  ভারতে যাওয়ার পর তাকে অন্তর্ভুক্ত করা হয় মুক্তিবাহিনীর নৌকমান্ডো দলে। তিনি যেসব জায়গায় অপারেশন ও যুদ্ধ করেছেন তার মধ্যে আশুগঞ্জ ফেরিঘাট অপারেশন,  কুমিল্লার  দাউদকান্দি উপজেলার বাতাকান্দি বাজার,  ঢাকার যাত্রাবাড়ীর যুদ্ধ উল্লেখযোগ্য। এ ছাড়া তিনি পূর্ব পাকিস্তান নৌপরিবহন সংস্থার ঢাকার কার্যালয় থেকে প্রয়োজনীয় নৌ-ম্যাপ ও অন্যান্য কাগজপত্র সংগ্রহ করেন। এগুলো নৌকমান্ডোদের অপারেশনে যথেষ্ট কাজে লাগে। ১৯৭৯ সালে তিনি বাংলাদেশ নৌবাহিনী থেকে অবসর নেন।

মুক্তিযুদ্ধে ভূমিকা 
১৯৭১ সালের ৮ অক্টোবর মোংলা বন্দরে ভরা বর্ষায় রাতে নদীতে টহলরত পাকিস্তানি গানবোট এবং বন্দরের সার্চলাইটের তীব্র আলো চারদিক ঘুরে ঘুরে যাচ্ছিল। এর মধ্যে নদীতে নেমে সাঁতরিয়ে এগিয়ে যাচ্ছেন একদল নৌকমান্ডো। ১৮ জনের মধ্যে একজন আবদুল মালেক। তাঁদের লক্ষ্য বন্দরে নোঙর করা জাহাজ। সবাই অত্যন্ত ক্ষিপ্রতার সঙ্গে নির্দিষ্ট স্থানে পৌঁছে জাহাজের সামনে, মাঝে ও পেছনে লিমপেট মাইন লাগিয়ে অতি দ্রুত তীরে ফিরতে থাকেন। তারা নির্দিষ্ট স্থানে ফেরার আগেই শুরু হলো বিস্ফোরণ। সঙ্গে সঙ্গে বেজে উঠল বন্দরের সাইরেন। পাকিস্তানি সেনারাও শুরু করল গোলাগুলি। মাইনের বিস্ফোরণ, সাইরেন ও গোলাগুলির শব্দে গোটা বন্দর এলাকা প্রকম্পিত হয়ে উঠল।
সেদিন নৌকমান্ডোরা মোংলা বন্দরের পশুর নদীতে নোঙর করা কয়েকটি জাহাজ লিমপেট মাইনের সাহায্যে বিস্ফোরণ ঘটিয়ে ডুবিয়ে দেন। এ জন্য নৌকমান্ডোরা ভারত থেকে হেঁটে দীর্ঘ পথ পাড়ি দিয়ে মংলা বন্দর এলাকায় আসেন। তারা ক্যাম্প স্থাপন করেন কৈলাশগঞ্জে। সেখান থেকে মংলা বন্দরে পৌঁছানো সহজ ছিল। অপারেশনের আগে তারা বন্দরে রেকি করেন। নির্দিষ্ট দিন সন্ধ্যার আগেই রাতের খাবার খেয়ে নৌকমান্ডোরা স্থল মুক্তিযোদ্ধাদের সঙ্গে মংলা বন্দরের উদ্দেশ্যে রওনা দেন। ঘুটঘুটে অন্ধকার রাত ছিল তখন। কোনো অবস্থায় আলো জ্বালানো যাবে না। নৌকার মাঝিরা স্থানীয় হওয়ায় তাঁদের রাস্তা চিনতে অসুবিধা হয় না। অল্প সময়ের মধ্যে তারা পৌঁছে যান নির্দিষ্ট স্থানে। নদীতে নামার আগে নৌকার মধ্যেই তারা সব প্রস্তুতি নেন। নদীতে নেমে তারা এগিয়ে যান জাহাজের দিকে আর সঙ্গে থাকা স্থলযোদ্ধারা নদীর পারে বিভিন্ন স্থানে অবস্থান নিয়ে তাঁদের জন্য অপেক্ষা করতে থাকেন। কমান্ডোরা ছয় ভাগে বিভক্ত হয়ে ছয়টি জাহাজের দিকে যান। সব দলই সফলতার সঙ্গে জাহাজে লিমপেট মাইন লাগান এবং পরবর্তীতে বিস্ফোরন ঘটে।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
জীবিত ব্যক্তি
জন ড্যানিয়েল ক্রাউস

জন ড্যানিয়েল ক্রাউস একজন মার্কিন পদার্থবিজ্ঞানী যিনি তড়িচ্চৌম্বক, রেডিও অ্যাস্ট্রোনমি এবং অ্যান্টেনা থিওরিতে অবদানের জন্য বিখ্যাত। তার উদ্ভাবনের মধ্যে রয়েছে হেলিক্যাল অ্যান্টেনা এবং কর্নার রিফ্লেক্টর।

জীবনী
ক্রাউস ১৯১০ সালের ২৮ জুন মিশিগানে জন্মগ্রহণ করেন। তিনি মিশিগান বিশ্ববিদ্যালয় থেকে ১৯৩০ সালে ব্যাচেলর অব সায়েন্স, ১৯৩১ সালে মাস্টার অব সায়েন্স এবং ১৯৩৪ সালে পিএইচডি ডিগ্রি অর্জন করেন।

পুরস্কার ও সম্মাননা
 আইইইই এডিসন মেডেল, ১৯৮৫
 আইইইই হাইনরিখ হার্জ মেডেল ১৯৯০

তথ্যসূত্র

মিশিগান বিশ্ববিদ্যালয়ের প্রাক্তন শিক্ষার্থী
আইইইই এডিসন পদক বিজয়ী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
১৯১০-এ জন্ম
২০০৪-এ মৃত্যু
মার্কিন জ্যোতির্বিজ্ঞানী
মার্কিন তড়িৎ প্রকৌশলী
মার্টিন অ্যালান উম্যান

মার্টিন অ্যালান উম্যান একজন মার্কিন প্রকৌশলী।

জীবনী
উম্যান প্রিন্সটন বিশ্ববিদ্যালয় থেকে ১৯৫৭ সালে ব্যাচেলর অব সায়েন্স ১৯৫৯ সালে মাস্টার অব আর্টস এবং ১৯৬১ সালে পিএইচডি ডিগ্রি অর্জন করেন। তিনি ১৯৬১ থেকে ১৯৬৫ সাল পর্যন্ত আরিজোনা বিশ্ববিদ্যালয় এ তড়িৎ প্রকৌশলের সহযোগী অধ্যাপক হিসেবে কর্মরত ছিলেন। তিনি ১৯৭১ সালে ফ্লোরিডা বিশ্ববিদ্যালয় এর তড়িৎ প্রকৌশলের অধ্যাপক নিযুক্ত হন। তিনি ১৯৯১ থেকে ২০০৩ সাল পর্যন্ত এই বিভাগের চেয়ারম্যানের দায়িত্ব পালন করেন। তিনি ১৯৯৬ সালে আইইইই হাইনরিখ হার্জ মেডেল লাভ করেন।

তথ্যসূত্র

প্রিন্সটন বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
১৯৩৬-এ জন্ম
পূর্ব রেল ফুটবল ক্লাব

পূর্ব রেল ফুটবল ক্লাব হল একটি ভারতীয় সিএফএল ফুটবল ক্লাব। এটি একটি কলকাতা-ভিত্তিক দল। আইএফএ শিল্ড সহ ভারতের একাধিক সর্বোচ্চ স্তরের ট্যুর্নামেন্ট খেলেছে এই দল। ১৯৪৪ সালে সেই সময়কার উক্ত সর্বোচ্চ ট্যুর্নামেন্টটি জয়ও করেছিল পূর্ব রেল। ১৯৫৮ সালে পূর্ব রেল ক্যালকাটা ফুটবল লিগ জয় করে। এক সময় ডুরান্ড কাপেও এই দলটিকে একটি শক্তিশালী দল মনে করা হত। ১৯২৭ সালে উক্ত ট্যুর্নামেন্টে এই দল ফাইনালে উঠেছিল।

ভারতীয় জাতীয় ফুটবল দলের অনেক প্রাক্তন সদস্য এই দলের প্রতিনিধিত্ব করেছেন। এঁদের মধ্যে অন্যতম হলেন প্রদ্যুৎ বর্মণ, সাহু মেওয়ালাল ও প্রদীপকুমার বন্দ্যোপাধ্যায়।

সাফল্য

লিগ
কলকাতা ফুটবল লিগ
চ্যাম্পিয়ন (১): ১৯৫৮

কাপ
আইএফএ শিল্ড
চ্যাম্পিয়ন (১): ১৯৪৪
রানার্স-আপ (১): ১৯৫৭
ডুরান্ড কাপ
রানার্স-আপ (১): ১৯২৭
রোভার্স কাপ
রানার্স-আপ (১): ১৯৪৯
ডিসিএম ট্রফি
রানার্স-আপ (২): ১৯৫৩, ১৯৫৭
বরদলৈ ট্রফি
চ্যাম্পিয়ন (১): ১৯৬৭
রানার্স-আপ (১): ১৯৬৮
সাইত নাগজি ফুটবল টুর্নামেন্ট
রানার্স-আপ (১): ১৯৫৮
ট্রেডস কাপ
চ্যাম্পিয়ন (৩): ১৯১০, ১৯২৪, ২০০৫
রানার্স-আপ (২): ২০০৪, ২০০৭ 
কোচবিহার কাপ
চ্যাম্পিয়ন (১): ১৯৩০
দার্জিলিং গোল্ড কাপ
চ্যাম্পিয়ন (১): ১৯৭৮
মোহন কুমার মঙ্গলম ফুটবল টুর্নামেন্ট
চ্যাম্পিয়ন (১): ১৯৮০
অল ইন্ডিয়া ইন্টার-রেলওয়ে ট্রফি
চ্যাম্পিয়ন (৪): ১৯৯৪, ১৯৯৯, ২০০৩-০৪, ২০০৫
বিবেকানন্দ গোল্ড কাপ
চ্যাম্পিয়ন (১): ২০১৫
সর্বভারতীয় আরপিএফ ফুটবল চ্যাম্পিয়নশিপ
চ্যাম্পিয়ন (১): ২০১৭

আরও দেখুন
কলকাতায় ফুটবল
ভারতের ফুটবল ক্লাবের তালিকা
ভারতীয় রেলওয়ে ক্রীড়া উন্নয়ন বোর্ড
রেলওয়ে ফুটবল দল

তথ্যসূত্র

বহিঃসংযোগ 

সকারওয়েতে ইস্টার্ন রেলওয়ে এফসি
ইস্টার্ন রেলওয়ে এফসি বিসকারে

ভারতের ফুটবল ক্লাব
কলকাতায় খেলাধুলা
১৮৮২-এ ভারতে প্রতিষ্ঠিত
১৮৮২-এ প্রতিষ্ঠিত ফুটবল ক্লাব
কলকাতার ফুটবল ক্লাব
রোনাল্ড নিউবোল্ড ব্রেসওয়েল

রোনাল্ড নিউবোল্ড ব্রেসওয়েল স্ট্যানফোর্ড বিশ্ববিদ্যালয় এর লুইস এম টারম্যান অধ্যাপক।

জীবনী
ব্রেসওয়েল অস্ট্রেলিয়ার সিডনিতে ১৯২১ সালে জন্মগরহণ করেন। তিনি সিডনি বিশ্ববিদ্যালয় থেকে ১৯৪১ সালে গণিত ও পদার্থবিজ্ঞানে বিএসসি ডিগ্রি অর্জন করেন। তিনি ১৯৪৩ সালে ব্যাচেলর অব ইঞ্জিনিয়ারিং এবং ১৯৪৮ সালে মাস্টার অব ইঞ্জিনিয়ারিং ডিগ্রি অর্জন করেন। তিনি কেমব্রিজ বিশ্ববিদ্যালয় এর ক্যাভেন্ডিশ ল্যাবরেটরি থেকে ১৯৪৯ সালে পদার্থবিজ্ঞানে পিএইচডি ডিগ্রি অর্জন করেন। তিনি ১৯৫৫ সালের ডিসেম্বরে স্ট্যানফোর্ড বিশ্ববিদ্যালয় এর তড়িৎ প্রকৌশলের শিক্ষক হিসেবে যোগদান করেন। তিনি ১৯৯৪ সালে আইইইই হাইনরিখ কার্জ মেডেল লাভ করেন।

তথ্যসূত্র

স্ট্যানফোর্ড বিশ্ববিদ্যালয়ের শিক্ষক
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
১৯২১-এ জন্ম
২০০৭-এ মৃত্যু
অফিসার্স অব দি অর্ডার অব অস্ট্রেলিয়া
বহির্জাগতিক বুদ্ধিমত্তার অনুসন্ধান
২০শ শতাব্দীর মার্কিন জ্যোতির্বিজ্ঞানী
মার্কিন যুক্তরাষ্ট্রে অভিবাসিত অস্ট্রেলীয়
দ্বিতীয় দিয়েগো দে আলমাগ্রো

দ্বিতীয় দিয়েগো দে আলমাগ্রো (; জন্ম: ১৫২০ - মৃত্যু: ১৬ সেপ্টেম্বর, ১৫৪২) স্পেনীয় অভিযাত্রী ফ্রান্সিসকো পিসার্‌রো’র হত্যাকারী ছিলেন। এল মজো নামে পরিচিত দিয়েগো দে আলমাগ্রো নিজ পিতা জনপ্রিয় দিয়েগো দে আলমাগ্রো’র সন্তান ও স্থানীয় আদিবাসী পানামীয় ইন্ডিয়ান ছিলেন।

পেরু গমন 
১৫৩১ সালে এল মজো স্বীয় পিতার সাথে সংঘবদ্ধ দল নিয়ে পেরু সফরে যান। তারা ইনকা সাম্রাজ্যের উত্তরাংশে পৌঁছেন। বাবার সাথে একত্রে ১০০ স্পেনীয় সৈনিকের নেতৃত্ব দেন। অন্যদিকে, দলীয় নেতা ফ্রান্সিসকো পিসার্‌রো দক্ষিণাংশের দিকে চলে যান। কাজামারকার যুদ্ধে মাত্র ১৬৭জন স্পেনীয় সৈনিককে নিয়ে ৫,০০০ আদিবাসীর নেতা সাপা ইনকা আতাহুয়াল্পাকে আটক করেন। প্রকৃতপক্ষে আতাহুয়াল্পার ৮০,০০০ সৈনিক ছিল। কিন্তু তারা সতর্ক না থাকায় ৫,০০০ লোক নিয়েই এ যুদ্ধে ঝাঁপিয়ে পড়েন। ১৫৩৩ সালে এল মজো ও তার বাবা দিয়েগো কাজামারকায় পৌঁছেন। কিন্তু আটককৃতদের কাছ থেকে কোন সোনা-দানা পাননি ও ইনকাদের হত্যা করার চাপ প্রয়োগ করতে থাকেন। ২৬ জুলাই তাদের হুমকি বাস্তবে পরিণত হয়।

আলমাগ্রো পিসার্‌রো’র সাথে একত্রে কোস্কো যান ও ইনকাদের রাজধানী দখল করে নেন। ১৫৩৫ সালে তিনি দক্ষিণ দিকে চলে যান। অন্যদিকে পিসার্‌রো সিয়াদাদ ডে লস রেয়েসের (রাজাদের শহর, বর্তমানের লিমা) সন্ধান পান। ১৫৩৬ সালে ১,০০,০০০ ইনকা যোদ্ধাদের নিয়ে ম্যানকো ইনকা কোস্কো পুনরায় দখল করে নেন। আলমাগ্রো দক্ষিণে ফিরে আসেন। তাদেরকে পিঁছু হটিয়ে ১৫৩৭ সালে কোস্কোর ক্ষমতায় আসেন।

শাস্তিভোগ 
তার বাবাকে শাস্তি দিয়ে ২৬ জুন, ১৫৪১ তারিখে এল মজো নিজেই সিংহাসনে আরোহণ করে। কিছু অনুসারীকে সাথে নিয়ে তিনি লিমায় পিজারো’র প্রাসাদ স্থানান্তরে সক্ষম হন। অভ্যুত্থান ঘটিয়ে ফ্রান্সিসকো পিজারোকে যুদ্ধে নিহত করেন। ফ্রান্সিসকো জেগে উঠেন। হত্যাকারীদের দুইজনকে নিহত করেন। কিন্তু, ধস্তাধস্তিতে বক্ষবন্ধনী খুলে যায় ও গলায় ছুরিকাহত হন। ফ্রান্সিসকো মেঝেতে গড়াগড়ি খেতে থাকেন ও রক্তের বন্যায় ক্রস চিহ্ন তৈরি হয়। তিনি প্রভু যীশু খ্রীস্টের সহায়তা কামনা করেন। পিজারো’র মৃত্যুর পর এল মজো একদল চাটুকারের কাছ থেকে গভর্নর হিসেবে মনোনীত হন। তবে, তার গ্রহণযোগ্যতা না থাকায় কাজকো থেকে সমর্থকদের নিয়ে পালিয়ে যান। একপর্যায়ে তিনি পরাজিত হন ও ১৬ সেপ্টেম্বর, ১৫৪২ তারিখে চুপাসের যুদ্ধে তিনি ধৃত হন। সংক্ষিপ্ত বিচারপ্রক্রিয়া সম্পন্ন হবার পর নগর চত্ত্বরে তাকে ফাঁসিতে ঝুলানো হয়।

তথ্যসূত্র 

১৫২০-এ জন্ম
১৫৪২-এ মৃত্যু
অভ্যুত্থানে ক্ষমতা গ্রহণকারী নেতা
দিঘলী ইউনিয়ন

দিঘলী ইউনিয়ন বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।

আয়তন 
দিঘলী ইউনিয়নের আয়তন ৪,২৫৮ একর (১৭.২৩ বর্গ কিলোমিটার)।

জনসংখ্যা 
২০১১ আদমশুমারী অনুসারে দিঘলী ইউনিয়নের জনসংখ্যা ২৪,৮৩৯ জন। এর মধ্যে পুরুষ ১১,৩৪৭ জন এবং নারী ১৩,৪৯২ জন।

অবস্থান ও সীমানা 
লক্ষ্মীপুর সদর উপজেলার পূর্বাংশে দিঘলী ইউনিয়নের অবস্থান। এ ইউনিয়নের উত্তরে হাজিরপাড়া ইউনিয়ন, পশ্চিমে মান্দারী ইউনিয়ন, দক্ষিণে কুশাখালী ইউনিয়ন এবং পূর্বে চর শাহী ইউনিয়ন অবস্থিত।

প্রশাসনিক কাঠামো 
দিঘলী ইউনিয়ন লক্ষ্মীপুর সদর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।

শিক্ষা ব্যবস্থা 
দিঘলী ইউনিয়নের সাক্ষরতার হার ৪৯.৭০%।

শিক্ষা প্রতিষ্ঠান 

খাগুড়িয়া উচ্চ বিদ্যালয়
দিঘলী উচ্চ বিদ্যালয়
জামিরতলী উচ্চ বিদ্যালয়
রাজাপুর উচ্চ বিদ্যালয়
পশ্চিম দিঘলী মাধ্যমিক বালিকা বিদ্যালয়
খাগুড়িয়া দারুল উলুম ইসলামিয়া দাখিল মাদরাসা
দিঘলী ইসলামিয়া দাখিল মাদ্রাসা
পশ্চিম খাগুড়িয়া সরকারি প্রাথমিক বিদ্যালয়
সানকিভাঙ্গা সরকারি প্রাথমিক বিদ্যালয়
দক্ষিণ খাগুড়িয়া সরকারি প্রাথমিক বিদ্যালয়
রমাপুর আহমদ উল্লাহ স্মৃতি  সরকারি প্রাথমিক বিদ্যালয়।
পশ্চিম দিঘলী সরকারি প্রাথমিক বিদ্যালয়।
দিঘলী সরকারি প্রাথমিক বিদ্যালয়
দক্ষিণ দিঘলী সরকারি প্রাথমিক বিদ্যালয়
দূর্গাপুর সরকারি প্রাথমিক বিদ্যালয়
দক্ষিণ দুর্গাপুর সরকারি প্রাথমিক বিদ্যালয়

যোগাযোগ ব্যবস্থা

খাল ও নদী 
• ওয়াপদা খাল
• রহমতখালী নদী

হাট-বাজার 
 দিঘলী বাজার
 রাজাপুর ভুঁইয়া মার্কেট
 তাল গাস্থল শপিং সেন্টার

দর্শনীয় স্থান 
 ড্রিম হাউজ, নবী নগর। 
 ছাতা মসজিদ, নবী নগর।
 গোয়ালীয়া দিঘি, পূর্ব দিঘলী।
 দিঘলী বাজার জামে মসজিদ ।

উল্লেখযোগ্য ব্যক্তি 
[১] হাজী নূর উন নবী (বিশিষ্ট শিল্পপতি ও সমাজ সেবক)

[২] ইঞ্জিনিয়ার শাফায়েত হোসাইন ( (যুক্তরাষ্ট্র সফ্টওয়ার ডেভলোপার )

[৩] মোর্শেদ আলম (ডেপুটি কন্ট্রোলার  বুয়েট) 

[৪] অধ্যাপক জাহাঙ্গীর আলম খাঁন (অধ্যক্ষ- জনতা ডিগ্রি কলেজ) 

[৫] এডভোকেট রমজান আলী

[৬] হাজী আব্দুর রব ভূঁইয়া

জনপ্রতিনিধি

আরও দেখুন 
 লক্ষ্মীপুর সদর উপজেলা
 লক্ষ্মীপুর সদর থানা
 লক্ষ্মীপুর জেলা

তথ্যসূত্র

বহিঃসংযোগ 

লক্ষ্মীপুর সদর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ